Pete Conrad
<s>Čarls Konrad mlađi (), poznatiji kao Pit Konrad (; Filadelfija, 2. jun 1930 — Ohaj, 8. jul 1999), bio je američki pilot, inženjer vazduhoplovne tehnike, astronaut; treći čovek na Mesecu.</s><s>Izabran je za astronauta 1962. godine, a tri godine ranije je bio jedan od kandidata za originalnu Merkjuri Sedam selekciju.</s><s>Nosilac je Kongresne svemirske medalje časti.</s>

<s>Pre nego što je izabran za astronauta, leteo je kao borbeni i test pilot u Američkoj ratnoj mornarici.</s><s>Završio je elitnu školu za probne pilote pri Ratnoj mornarici SAD u Paks Riveru, Merilend.</s><s>Leteo je četiri puta u svemir.</s><s>Prva misija je bila Džemini 5, 1965. godine, kada su Konrad i komandni pilot Gordon Kuper proveli nedelju dana u svemiru i dokazali da čovek može vremenski da izdrži put do Meseca i nazad.</s><s>Druga misija usledila je 1966. godine, kada je leteo kao komandant na Džeminiju 11.</s><s>Ova misija je ušla u istoriju, jer je, od svih dosadašnjih obavljenih u niskoj Zemljinoj orbiti, imala najveći apogej, tj. obavljena na najvećoj nadmorskoj visini — 1.369 kilometara iznad nivoa mora.</s>

<s>Treći put je leteo 1969. godine, kao komandant misije Apolo 12.</s><s>Time je postao treći čovek na Mesecu i jedan od 24 čoveka koji su putovali na Mesec.</s><s>Posada Apola 12 ostala je upamćena kao tzv. -{All-Navy crew}-, jer su sva tri astronauta bili oficiri Mornarice.</s>

<s>Četvrti i poslednji let zabeležio je 1973. godine, u svojstvu komandanta Skajlaba 2, prvog leta na svemirsku stanicu Skajlab.</s><s>Tokom tog leta, obavio je krucijalnu svemirsku šetnju radi popravke oštećenih panela na Skajlabu, što je spasilo stanicu i što mu je 1978. godine donelo Kongresnu svemirsku medalju časti.</s><s>Bio je član rezervnih posada za Džemini 8 i Apolo 9. Proveo je 49 dana u svemiru.</s><s>Penzionisao se početkom 1974. godine, i imao je čin kapetana.</s>

<s>Tokom treninga za let na Skajlabu, 10. maja 1972. godine Konrad je bio prinuđen da se katapultira iz NASA-inog mlaznjaka na kojem je leteo.</s><s>Po povratku u Hjuston sa službenog puta, približavajući se vazduhoplovnoj bazi Elington dobio je instrukcije da se vreme pogoršalo i odlučio je da sleti na aerodrom Hobi.</s><s>Međutim, pripremajući se za noćno sletanje, otkazao je strujni generator na avionu pri visini od 240 metara, te Konrad odustaje i odlučuje se za sletanje na aerodrom gde su klimatski uslovi bili povoljniji.</s><s>Nažalost, ostao je bez goriva dok je stigao do vazduhoplovne baze Bergstrom i morao je da se katapultira na visini od 1.127 metara.</s><s>Prizemljio se na oko 90 metara od zgrade baze, a avion je pao na otvoreno polje na oko tri kilometra dalje.</s>

<s>Nakon penzionisanja iz NASA i Mornarice 1974. godine, radio je za kompaniju ATC, a od 1976. je bio potpredsednik Makdonel Daglasa.</s><s>U tom je svojstvu posetio Beograd, kako bi, u konkurenciji sa kompanijom Boing, isposlovao prodaju aviona Makdonel Daglas DC-10 JAT-u.</s><s>Makdonel Daglas napušta marta 1996. godine, prešavši na rukovodeću poziciju u kompaniju USL.</s>

<s>Diplomirao je kao vazduhoplovni inženjer na Univerzitetu Prinston 1953. godine.</s><s>Srednju školu je završio 1949. godine, i to nakon što je jedan razred ponavljao kao posledicu disleksije.</s><s>Konrad je u mladosti bio član Mladih izviđača SAD i imao je čin -{Cub Scout}-.</s><s>Preminuo je 8. jula 1999. u Ohaju, Kalifornija, nekoliko časova nakon pada sa motocikla od posledica unutrašnjih povreda.</s><s>Imao je 69 godina.</s><s>Sahranjen je uz vojne počasti na Nacionalnom groblju Arlington.</s><s>Za razliku od velikog broja svojih kolega, iza sebe nije ostavio nikakav pisani materijal.</s><s>Dva puta se ženio i imao je četiri sina iz prvog braka.</s><s>Član je nekoliko kuća slavnih i nosilac brojnih društvenih priznanja, civilnih i vojnih odlikovanja.</s>

<s>Zabeležio je preko 6.500 časova leta na raznim tipovima aviona, od čega preko 5.000 na mlaznjacima.</s>

<s>Galerija</s>

<s>Reference</s>

<s>Spoljašnje veze</s>

<s>Conrad Foundation
 
  as Charles Conrad
  as Pete Conrad
 Astronautix biography of Pete Conrad
 Spacefacts biography of Pete Conrad
 Conrad at Spaceacts 
 Conrad at Encyclopedia of Science
 Charles "Pete" Conrad biography</s>

<s>Američki astronauti
Američki inženjeri
Američki avijatičari
Žrtve saobraćajnih nesreća</s>

